Долбоор

**Саламаттык сактоо уюмдарынын жетекчилеринин кадрлар резервин түзүүнүн жана кызмат ордуна дайындоонун тартиби жана шарттары жөнүндө жобо**

Бул Жобо мамлекеттик менчиктеги саламаттык сактоо уюмдарынын жетекчилеринин кадрлар резервин түзүүнүн, анын иштөөсүнүн, жана аларды дайындоонун тартибин жана шарттарын “Кыргыз Республикасында жарандардын саламаттыгын сактоо жөнүндө” Кыргыз Республикасынын Мыйзамына жана Кыргыз Республикасынын саламаттык сактоо жаатындагы башка ченемдик укуктук актыларына ылайык белгилейт.

# 1 бөлүм. Жалпы жоболор

1. Бул Жобонун максаты квалификациялык талаптарга, анын ичинде билимине, иш тажрыйбасына, кесиптик билимдерине жана көндүмдөрүнө, жеке жана ишкердик сапаттарына ылайык саламаттык сактоо уюмдарынын жетекчилик кызмат орундарына кыйла компетенттүү талапкерлерди аныктоо жана тандоо болуп саналат.
2. Төмөндөгү адамдар мамлекеттик менчиктеги саламаттык сактоо уюмдарынын жетекчилери боло алышат:
3. конкурстук тандоого жана кызмат ордуна дайындоого катышуу укугу менен, саламаттык сактоо уюмдарынын жетекчилеринин кадрлар резервинде (мындан ары – кадрлар резерви) тургандар;
4. “Саламаттык сактоону башкаруу” квалификациясы боюнча кошумча кесиптик билим берүү программасы боюнча кесиптик кайра даярдоодон же баштапкы аттестациядан өткөндөр.
5. Мамлекеттик менчиктеги саламаттык сактоо уюмунун жетекчиси кызматка 5 жылдык мөөнөткө дайындалат жана ошол эле уюмдагы кызмат ордуна катары менен эки мөөнөттөн ашык дайындалышы мүмкүн эмес.
6. Саламаттык сактоо уюмдарынын жетекчилеринин бош кызмат орундарына конкурстук тандоого жана кызмат ордуна дайындоого катышууга укугу менен, кадрлар резервинде турган адамдар гана дайындалышы мүмкүн.
7. Бул Жобо саламаттык сактоонун илим-изилдөө жана билим берүү уюмдарынын жетекчилерине жайылтылбайт.
8. Бул Жободо колдонулган негизги түшүнүктөр:

**саламаттык сактоо уюмдарынын жетекчилеринин электрондук реестри** (мындан ары – Реестри) **–** кадрлар резервин түзүү жана анын иштөөсү, саламаттык сактоо уюмдарынын жетекчилерин дайындоо жана аттестациялоо жол-жоболорун автоматташтырууга мүмкүндүк берүүчү программалык-аппараттык каражаттардын жыйындысы.

**саламаттык сактоо уюмунун жетекчисинин** **бош кызмат орду** – саламаттык сактоо уюмунун жетекчисинин штаттык бирдик болгон ээлене элек кызмат орду.

**“Саламаттык сактоону башкаруу” квалификациясы боюнча** **кошумча кесиптик билим алуу** – бул “Саламаттык сактоону башкаруу” квалификациясы үчүн кесиптик кайра даярдоону жана саламаттык сактоо уюмунун жетекчисинин компетенцияларынын каталогуна (мындан ары – компетенциялардын каталогу) ылайык квалификациясын жогорулатууну өз ичине алган билим алуу.

**конкурстук тандоо** – алдын ала белгиленген критерийлерге жана эрежелерге ылайык кызмат ордуна эң мыкты талапкерди аныктоо боюнча иш-чаралардын, процесстердин жана жол-жоболордун жыйындысы.

**талапкердин өздүк делосу** – талапкер жана анын эмгек ишмердүүлүгү жөнүндө кыйла толук маалыматты камтыган документтердин жыйындысы.

**квалификацияны жогорулатуу –** квалификациялык талаптардын жогорулашына жана кесиптик маселелерди чечүүнүн заманбап ыкмаларын өздөштүрүү зарылчылыгына байланыштуу кесиптик билим деңгээлин жогорулатуу, ишкердик көндүмдөрдү өркүндөтүү, ошондой эле теориялык билимдерди жана практикалык көндүмдөрдү жаңылоо максатында кошумча кесиптик билим алуунун бир түрү.

**кесиптик кайра даярдоо –** өзүндө болгон кесиптик билимдердин чегинде кесиптик ишмердиктин жаңы түрүн жүзөгө ашыруу үчүн зарыл болгон кээ бир окуу сабактарын, техниканын бөлүмдөрүн жана жаңы технологияларды үйрөнүүнү өз ичине алган кошумча билимдерди, көндүмдөрдү жана ыкмаларды өздөштүрүү максатында кошумча кесиптик билим берүүнүн түрү.

**саламаттык сактоо уюмдарын өнүктүрүү программасынын долбоору –** долбоордун автору тарабынан белгилүү бир мезгилге карата түзүлгөн саламаттык сактоо уюмун өнүктүрүүнүн бир же бир нече максаттарын, бул максаттарга жетүү багыттарынын жана жолдорунун конкреттүү көз карашын камтыган жазуу жүзүндөгү долбоордук документ.

**саламаттык сактоо уюмдарынын жетекчилеринин кадрлар резерви** – кесиптик компетенциялары, жеке жана ишкердик сапаттары боюнча саламаттык сактоо уюмдарынын жетекчилерине коюлган талаптарга жооп берген квалификациялуу адамдар.

**саламаттык сактоо уюмдарынын жетекчилеринин рейтингдик таблицасы –** саламаттык сактоо уюмдарынын иштеп жаткан жетекчилеринин жана кадрлар резервине киргизилген адамдардын аттестациялоонун натыйжалары боюнча аныкталуучу компетенттүүлүк деңгээли боюнча алардын ар биринин иреттик ордун чагылдырган тизмелеринин таблицалык формасы.

**саламаттык сактоо уюмунун жетекчисинин бош кызмат ордуна конкурстук тандоонун катышуучусу –** катышууга арыз берген жана ушул Жободо белгиленген тартипте конкурстук тандоого катышууга уруксат берилген адам.

# 2 бөлүм. Саламаттык сактоо уюмдарынын жетекчилери үчүн кадрлар резервин түзүү жана анын иштөөсү, аларды дайындоо боюнча ишмердүүлүктүн катышуучулары

1. Саламаттык сактоо уюмдарынын жетекчилери үчүн кадрлар резервин түзүү жана анын иштөөсү, саламаттыкты сактоо уюмдарынын жетекчилерин дайындоо боюнча ишмердүүлүктүн катышуучулары болуп төмөндөгүлөр эсептелет:
2. Саламаттык сактоо жаатындагы ыйгарым укуктуу мамлекеттик орган.
3. Саламаттык сактоо жаатындагы ыйгарым укуктуу мамлекеттик органга аналитикалык, методикалык, маалыматтык жана координациялык жардам көрсөтүү боюнча милдеттерди ишке ашыруучу мамлекеттик мекеме.
4. Жергиликтүү мамлекеттик администрациянын башчысы, облустук жана республикалык маанидеги шаарлардын мэрлери.
5. Саламаттык сактоо жаатындагы ыйгарым укуктуу мамлекеттик орган:

* кадрлар резервине киргизүү жана кадрлар резервинен чыгаруу жөнүндө чечим кабыл алат;
* саламаттык сактоо уюмдарынын жетекчилеринин кызмат ордуна талапкерлерди тандоо жана дайындоо боюнча иштерди координациялоону ишке ашырат;
* ушул Жобого ылайык саламаттык сактоо уюмунун жетекчисин дайындоонун жол-жобосунун түрүн аныктайт;
* саламаттык сактоо уюмунун жетекчисинин кызмат ордуна талапкер боюнча жергиликтүү мамлекеттик администрациянын башчысы, райондук жана республикалык маанидеги шаардын мэри менен макулдашууну жүргүзөт;
* саламаттык сактоо уюмдарынын жетекчилерин дайындоо боюнча туруктуу Комиссияны түзөт;
* саламаттык сактоо уюмунун жетекчисин дайындоо жөнүндө чечим кабыл алат;
* саламаттык сактоо уюмунун дайындалган жетекчиси менен эмгек келишимин түзөт.

1. Саламаттык сактоо жаатындагы ыйгарым укуктуу мамлекеттик органга аналитикалык, методикалык, маалыматтык жана координациялык көмөк көрсөтүү милдеттерин ишке ашыруучу мамлекеттик мекеме (мындан ары – жооптуу мамлекеттик мекеме) саламаттык сактоо жаатындагы ыйгарым укуктуу мамлекеттик орган тарабынан аныкталат жана төмөнкү функцияларды аткарат:

* кадрлар резервине кирүү үчүн талапкерлердин документтерин чогултат жана текшерет;
* кадрлар резервине киргизүү жана кадрлар резервинен чыгаруу үчүн саламаттык сактоо жаатындагы ыйгарым укуктуу мамлекеттик органга талапкерлер боюнча сунуштамаларды даярдайт;
* кадрлар резервине киргизилген адамдар жөнүндө маалыматты Реестрде координациялайт, коштойт, жаңыртат жана саламаттык сактоо жаатындагы ыйгарым укуктуу мамлекеттик органга жана башка кызыкдар тараптарга кадрлар резерви жөнүндө маалыматтарды берет;
* кадрлар резервинде турган адамдарды өз убагында кесиптик кайра даярдоосун жана квалификациясын жогорулатуусун пландаштырат;
* кесиптик өсүүнү пландаштыруу боюнча иш-чараларды жүргүзөт;
* саламаттык сактоо уюмунун жетекчисинин кызмат ордуна талапкерлерден документтерди кабыл алууну жүргүзөт;
* саламаттык сактоо уюмдарынын жетекчилеринин бош кызмат орундарына кадрлар резервинин ичинен тандоону камсыз кылуу боюнча иш-чараларды жүргүзөт.

1. Жергиликтүү мамлекеттик администрациянын башчысы, облустук жана республикалык маанидеги шаардын мэри:

* саламаттык сактоо уюмунун жетекчиси кызмат ордуна талапкер боюнча, которуу жана конкурстан тышкаркы тандоо тартибинде дайындоо учурунда макулдук берет же жүйөлүү себеп менен баш тартат;
* саламаттык сактоо жаатындагы ыйгарым укуктуу мамлекеттик органга караштуу саламаттык сактоо уюмдарынын жетекчилерин дайындоо боюнча комиссиянын курамынын мүчөсү катары саламаттык сактоо уюмунун жетекчиси кызмат ордуна конкурстук тандоодо катышат;
* бийик тоолуу жана алыскы аймактарга иштөө үчүн жиберилген саламаттык сактоо уюмдарынын жетекчилерине турак-жай, жер участоктору менен камсыз кылууга жана/же муниципалдык же мамлекеттик менчикте турак жай, жер участоктору бар болсо, аларды камсыз кылууга же жеңилдиктерди берүүгө көмөк көрсөтөт.

# 3 бөлүм. Саламаттык сактоо уюмдарынын жетекчилеринин кадрлар резервин түзүү жана анын иштөөсү

1. Кадрлар резервин түзүүнүн жана анын иштөөсүнүн максаты – саламаттык сактоо уюмдарын компетенттүү жетекчилер менен камсыз кылуу болуп саналат.
2. Кадрлар резервин түзүүнүн жана анын иштөөсүнүн негизги милдеттерине төмөнкүлөр кирет:

* саламаттык сактоо уюмдарынын жетекчилеринин бош кызмат орундарын ээлөөгө талапкерлердин кесипкөй жана даяр курамын түзүү;
* кадрлар резервине киргизилген адамдарды кесиптик кайра даярдоонун жана квалификациясын жогорулатуунун өз убагында жүргүзүлүшүн камсыз кылуу;
* кадрлар резервине киргизилген адамдардын кесиптик өсүүсүнө жана кызмат орундарына көтөрүлүшүнө мониторинг жүргүзүү.

1. Кадрлар резервин түзүүнүн негизги принциптери:

* кадрлар резервине киргизүү үчүн талапкерлердин кесиптик компетенцияларына жана жеке сапаттарына баа берүүнүн объективдүүлүгү;
* кадрлар резервине киргизүү үчүн талапкерлердин компетенттүүлүгү жана кесипкөйлүгү;
* кадрлар резервинин курамына тандоонун ачыктыгы;
* кадрлар резервине киргизүүдө ачык-айкындуулугу жана калыстыгы.

1. Кадрлар резерви төмөнкүдөй адамдардын арасынан түзүлөт:

* кесиптик жогорку билимге (медицина, экономика, мамлекеттик башкаруу) ээ болгон, “саламаттык сактоону башкаруу”/ “саламаттык сактоонун менеджменти” адистиги боюнча магистратураны аяктаган, же башка ушул сыяктуу адистикти, анын ичинде чет өлкөлүк билим берүү уюмдарында алгандар;
* саламаттык сактоо системасында 5 жылдан кем эмес, анын ичинде саламаттык сактоо уюмдарында жетекчилик кызматтарда 3 жылдан кем эмес иш тажрыйбасы бар болгондор.

1. Кадрлар резервине киргизүү жооптуу мамлекеттик мекеменин сунуштамасы боюнча саламаттык сактоо жаатындагы ыйгарым укуктуу мамлекеттик органдын жетекчисинин чечимине ылайык жүргүзүлөт.

* Кадрлар резервине төмөнкүлөр киргизилет:
* ушул Жобо бекитилип жаткан учурда уюмдардын түрүнө жана деңгээлине карабастан саламаттык сактоо уюмдарынын жетекчилеринин кызмат ордун ээлеген адамдар. Бул категориядагы адамдарды киргизүү административдик тартипте жүргүзүлөт.
* кадрлар резервине кирүүгө кызыкдар, бирок ушул Жобо бекитилип жаткан учурда саламаттык сактоо уюмдарынын жетекчилеринин кызмат ордун ээлебеген адамдар. Бул категориядагы адамдарды киргизүү арыз берүү негизинде жүргүзүлөт.

1. Кадрлар резервине кирүү үчүн жооптуу мамлекеттик органга төмөнкү документтер тапшырылат:
2. Арыз же өтүнмө;
3. паспорттун көчүрмөсү;
4. жогорку кесиптик билими, анын ичинде чет өлкөлүк билим берүү уюмдарында алган билими жөнүндө документтер;
5. эмгек китепчесинен көчүрмө;
6. кесиптик жетишкендиктери жөнүндө күбөлөндүрүүчү документтер (илимий даражалары, сыйлыктар, грамоталар, ж.б.).
7. кадрлар резервине кирүү үчүн документтерди тапшырган адамдын кесиптик өнүгүү жана мансаптык өсүү ниетин билдирген анкета
8. Кадрлар резервине киргизүүнүн административдик жол-жобосу жооптуу мамлекеттик мекеме тарабынан кадрлар резервине киргизилген адамдардын катышуусуз, кесипкөйлүк өнүгүү жана мансаптык өсүш боюнча анкетаны кошпогондо, ушул Жобонун 17-пунктуна ылайык документтерди чогултуу жолу менен жүзөгө ашырылат.
9. Арыз берүү негизинде кадрлар резервине киргизүү төмөнкүдөй жүргүзүлөт:

* саламаттык сактоо уюмдарынын жана (же) кесиптик бирикмелердин жетекчилеринин кадрлар резервине киргизүү үчүн коюлган талаптарга жооп берген адам жөнүндө өтүнмөсүнүн негизинде;
* кадрлар резервине кирүүгө кызыкдар адамдын арызынын негизинде, өзүн-өзү көрсөтүү тартибинде.

1. Жооптуу мамлекеттик мекеме ушул Жобонун 17-пунктунда көрсөтүлгөн документтер келип түшкөн күндөн тартып 10 жумушчу күндөн ашпаган мөөнөттө бул адамды кадрлар резервине киргизүү боюнча чечим кабыл алуу үчүн сунуштаманы даярдайт жана саламаттык сактоо жаатындагы ыйгарым укуктуу мамлекеттик органга жиберет.
2. Саламаттык сактоо жаатындагы ыйгарым укуктуу мамлекеттик орган, талапкерди киргизүү жөнүндө сунуштаманы кабыл алгандан кийин 5 жумушчу күндүн ичинде кадрлар резервинин курамына киргизүү жөнүндө чечим кабыл алууга милдеттүү. Чечим кадрлар резервине киргизүү жөнүндө буйрук менен таризделет.
3. Жооптуу мамлекеттик мекеме, саламаттык сактоо жаатындагы ыйгарым укуктуу мамлекеттик органдын кадрлар резервине киргизүү жөнүндө чечимин алгандан кийин 10 күндүн ичинде:

* кадрлар резервине киргизилген адам жөнүндө маалыматтарды Реестрге киргизет;
* тиешелүү каттоо маалыматтарын берүү менен кадрлар резервине киргизилген адамга анын кадрлар резервине киргизилгендиги жөнүндө билдирет.

1. Кадрлар резервинде адамдар төмөнкүдөй шартта болушу мүмкүн:
2. саламаттык сактоо уюмдарынын жетекчилерин конкурстук тандоого жана дайындоого катышууга укугу жок;
3. саламаттык сактоо уюмдарынын жетекчилерин конкурстук тандоого жана дайындоого катышуу укугу менен.
4. Бардык адамдар кадрлар резервине саламаттык сактоо уюмдарынын жетекчилеринин кызмат ордуна конкурстук тандоого жана дайындоого катышууга укугу жок болуп киргизилет.
5. Кадрлар резервинин курамына киргизилген адамдар, “Саламаттык сактоону башкаруу” квалификациясы боюнча аттестациядан өткөндүгү жөнүндө сертификат алган күндөн тартып саламаттык сактоо тармагындагы ченемдик укуктук актыларда белгиленген тартипте, саламаттык сактоо уюмдарынын жетекчилеринин кызмат ордуна конкурстук тандоого жана дайындоого катышууга укук алышат.
6. Баштапкы аттестациядан өтүүнүн тартиби жана шарттары саламаттык сактоо жаатындагы колдонуудагы ченемдик укуктук актыларга ылайык аныкталат.

* Кадрлар резервинин курамынан чыгаруу төмөнкүдөй учурларда жүргүзүлүшү мүмкүн:
* өз каалоосу боюнча кадрлар резервинен чыгаруу жөнүндө арыз берген учурда;
* документтерди кадрлар резервине тапшырууда өзү жөнүндө жалган маалымат берген учурда;
* саламаттык сактоо уюмунун жетекчиси тарабынан өзүнүн функционалдык милдеттерин талаптагыдай аткарбагандыгы үчүн кылмыш жоопкерчилигине тартылганда, ошондой эле тартиптик жаза катары саламаттык сактоо уюмунун жетекчиси кызматынан бошотулган учурда;
* “Саламаттык сактоону башкаруу” квалификациясы боюнча мезгил-мезгили менен аттестациялоодон үч жолу өтпөй калганда;
* саламаттык сактоо уюмунун жетекчисин дайындоо жөнүндө жооптуу мамлекеттик мекеменин сунушунан негизсиз эки жолу баш тартканда;
* тиешелүү Ассоциациянын даттануусу боюнча, саламаттык сактоо уюмунун жетекчиси тарабынан Этика кодексин системалуу түрдөгү же терс кесепеттерге алып келген бузуулар орун алганда.

1. Кадрлар резервинен чыгарылган адам, кадрлар резервинен чыгарылган учурдан тартып 5 жыл өткөндөн кийин, же, саламаттык сактоону башкаруу боюнча иш-аракетти ишке ашырууда жасаган кылмышы үчүн кылмыш жоопкерчилигине тартылганына байланыштуу кадрлар резервинен чыгарылган учурларда, соттуулугу толук жоюлгандан кийин гана кадрлар резервине киргизилиши мүмкүн.
2. Кадрлар резервинен чыгаруу жооптуу мамлекеттик мекеменин сунуштамасынын негизинде саламаттык сактоо жаатындагы ыйгарым укуктуу мамлекеттик органдын чечими боюнча жүргүзүлөт.
3. Кадрлар резервинин иштөөсү боюнча иш-чаралар туруктуу негизде жүргүзүлөт.
4. Кадрлар резервинде болуу мөөнөтү чектелбейт.

# 4 бөлүм. Саламаттык сактоо уюмдарынын жетекчилерин дайындоо

1. Саламаттык сактоо уюмунун жетекчисинин бош кызмат ордуна дайындоо конкурстук тандоого жана саламаттык сактоо уюмунун жетекчисинин кызмат ордуна дайындоого катышуу укугу менен кадрлар резервинде турган талапкерлердин ичинен гана жүргүзүлөт.
2. Эмгек келишими түзүлгөнгө чейин, саламаттык сактоо уюмдарынын жетекчилерин дайындоонун жол-жоболору төмөнкүлөрдү камтыйт:
3. Саламаттык сактоонун (бир уюмунан) башка уюмуна которуу (мындан ары которуу);
4. Конкурстук тандоо;
5. Ушул Жободо каралган өзгөчө учурларда колдонулуучу конкурстан тышкаркы тандоо.

# 5 бөлүм. Саламаттык сактоонун (бир уюмунан) башка уюмуна которуу тартибинде дайындоонун шарттары жана жол-жоболору

1. Саламаттык сактоо уюмдарынын жетекчи кызматына бош кызмат орун пайда болору менен, бул кызмат ордуна дайындоо, биринчи кезекте которуу тартибинде жүргүзүлөт.
2. Бош кызмат ордуна дайындоо үчүн саламаттык сактоо жаатындагы ыйгарым укуктуу мамлекеттик орган жооптуу мамлекеттик мекемеге 3 жумуш күндүн ичинде саламаттык сактоо уюмунун жетекчисин дайындоо боюнча которуу жол-жоболорун жүргүзүү зарылчылыгы жөнүндө жазуу жүзүндө билдирет.
3. Жооптуу мамлекеттик мекеме 2 жумушчу күндүн ичинде саламаттык сактоо уюмдарынын жетекчилеринин рейтингдик таблицасында биринчи жана экинчи орундарды ээлеген саламаттык сактоо уюмдарынын учурдагы жетекчилеринен эки талапкерди аныктайт.
4. Эки талапкер аныкталгандан кийин жооптуу мамлекеттик мекеме 2 жумуш күндүн ичинде рейтингдик таблицада биринчи орунду ээлеген талапкерге жазуу жүзүндө электрондук сунуш жиберет.
5. Биринчи талапкер саламаттык сактоо уюмунун жетекчисинин бош кызмат ордуна которулууга макулдугун же макул эместигин бул талапкерге сунуш жиберилген күндөн тартып 3 жумушчу күндүн ичинде жазуу жүзүндө билдирүүгө милдеттүү.
6. Эгерде биринчи талапкер которулуудан баш тартса, жооптуу мамлекеттик мекеме 2 жумушчу күндүн ичинде рейтингдик таблицада экинчи орунду ээлеген талапкерге сунуш жиберет.
7. Экинчи талапкер саламаттык сактоо уюмунун жетекчисинин бош кызмат ордуна которулууга макулдугун же макул эместигин бул талапкерге сунуш жиберилген күндөн тартып 3 жумуш күндүн ичинде жазуу жүзүндө билдирүүгө милдеттүү.
8. Экинчи талапкерден да которулуудан баш тартуу алынган учурда, саламаттык сактоо уюмунун жетекчисин конкурстук тандоо жолу менен дайындоо тартиби колдонулат.
9. Талапкерлер которулуудан баш тарткан учурда, жооптуу мамлекеттик мекеме бул тууралуу 2 жумушчу күндүн ичинде саламаттык сактоо жаатындагы ыйгарым укуктуу мамлекеттик органга билдирет.
10. Талапкерлерден көрсөтүлгөн мөөнөттө жооптун жоктугу саламаттык сактоо уюмунун жетекчисинин бош кызмат ордуна которулууга талапкердин макул эместиги болуп саналат.
11. Талапкерлердин биринин которулууга макулдугун алгандан кийин, жооптуу мамлекеттик мекеме талапкердин өздүк делосун 2 жумушчу күндүн ичинде түзөт жана саламаттык сактоо жаатындагы ыйгарым укуктуу мамлекеттик органга жөнөтөт.
12. Саламаттык сактоо жаатындагы ыйгарым укуктуу мамлекеттик орган, талапкердин өздүк делосу алынган күндөн тартып 3 күндүн ичинде талапкердин өздүк делосун саламаттык сактоо уюму жайгашкан райондун жергиликтүү мамлекеттик администрациянын башчысына же облустук жана республикалык маанидеги шаардын мэрине макулдашуу үчүн жиберет.
13. Жергиликтүү мамлекеттик администрациянын башчысы, облустук жана республикалык маанидеги шаардын мэри сунушталган талапкер боюнча өзүнүн чечимин кабыл алып жана аны саламаттык сактоо жаатындагы ыйгарым укуктуу мамлекеттик органга талапкердин өздүк делосу жөнөтүлгөн күндөн тартып 3 күндөн ашык эмес мөөнөттө жиберүүгө милдеттүү. Жергиликтүү мамлекеттик администрациянын башчысынын, облустук жана республикалык маанидеги шаардын мэринин макул эместиги негиздүү болууга тийиш.
14. Жергиликтүү мамлекеттик администрациянын башчысы, облустук жана республикалык маанидеги шаардын мэри макул болгон учурда, саламаттык сактоо жаатындагы ыйгарым укуктуу мамлекеттик органдын жетекчиси 3 жумушчу күндүн ичинде, саламаттык сактоо уюмунун жетекчисинин бош кызмат ордуна талапкерди которуу тартибинде дайындоо жөнүндө буйрук чыгарып, мөөнөттүү эмгек келишимин түзөт.
15. Аталган талапкерди саламаттык сактоо уюмунун жетекчиси кылып дайындоодон жергиликтүү мамлекеттик администрациянын башчысынын, облустук жана республикалык маанидеги шаардын мэринин баш тартуусу келип түшкөндө, саламаттык сактоо жаатындагы ыйгарым укуктуу мамлекеттик орган, 3 жумушчу күндүн ичинде жергиликтүү мамлекеттик администрациянын башчысынын, облустук жана республикалык маанидеги шаардын мэринин баш тартуусун саламаттык сактоо жаатындагы ыйгарым укуктуу мамлекеттик органдын Саламаттык сактоо уюмдарынын жетекчилерин дайындоо боюнча комиссиясынын кароосуна жиберет.
16. Саламаттык сактоо жаатындагы ыйгарым укуктуу мамлекеттик органдын Саламаттык сактоо уюмдарынын жетекчилерин дайындоо боюнча комиссиясы, баш тартуу комиссияга жиберилген күндөн тартып 5 жумушчу күндүн ичинде жергиликтүү мамлекеттик администрациянын башчысынын, облустук жана республикалык маанидеги шаардын мэринин баш тартуусунун негиздүүлүгүн карайт жана чечим кабыл алат.
17. Жергиликтүү мамлекеттик администрациянын башчысынын, облустук жана республикалык маанидеги шаардын мэринин баш тартуусу негиздүү деп табылса, саламаттык сактоо жаатындагы ыйгарым укуктуу мамлекеттик орган Комиссия чечим кабыл алган күндөн тартып 3 жумушчу күндүн ичинде саламаттык сактоо уюмунун жетекчисинин бул бош кызмат ордуна конкурстук тандоо тартибинде дайындоо жөнүндө чечим кабыл алат.
18. Жергиликтүү мамлекеттик администрациянын башчысынын, облустук жана республикалык маанидеги шаардын мэринин баш тартуусу негизсиз деп табылса, саламаттык сактоо жаатындагы ыйгарым укуктуу мамлекеттик орган 5 жумушчу күндүн ичинде жергиликтүү мамлекеттик администрациянын башчысына, облустук жана республикалык маанидеги шаардын мэрине талапкердин өздүк делосун кайра макулдашууга жиберет. Ошону менен бирге, Комиссиянын чечими тиркелген иштин жагдайлары жөнүндө билдирүү Кыргыз Республикасынын Министрлер Кабинетинин Төрагасына жиберилет.
19. Кайра макулдашуунун жыйынтыгы боюнча жергиликтүү мамлекеттик администрациянын башчысы, облустук жана республикалык маанидеги шаардын мэри макулдугун берсе, саламаттык сактоо жаатындагы ыйгарым укуктуу мамлекеттик орган 3 жумушчу күндүн ичинде, саламаттык сактоо уюмунун жетекчисинин бош кызмат ордуна талапкерди которуу тартибинде дайындоо жөнүндө буйрук чыгарып, мөөнөттүү эмгек келишимин түзөт.
20. Кайра макулдашуунун жыйынтыгы боюнча жергиликтүү мамлекеттик администрациянын башчысы, облустук жана республикалык маанидеги шаардын мэри кайрадан макулдук берүүдөн баш тартса, саламаттык сактоо жаатындагы ыйгарым укуктуу мамлекеттик орган 3 жумушчу күндүн ичинде, саламаттык сактоо уюмунун жетекчисинин бош кызмат ордуна талапкерди которуу тартибинде дайындоо жөнүндө буйрук чыгарып, мөөнөттүү эмгек келишимин түзүүгө укуктуу.
21. Ушул Жободогу макулдашуу жол-жоболору боюнча белгиленген мөөнөттөрдө жергиликтүү мамлекеттик администрациянын башчысынан, облустук жана республикалык маанидеги шаардын мэринен жооп жок болгон учурда, саламаттык сактоо жаатындагы ыйгарым укуктуу мамлекеттик орган сунушталган талапкерди которуу тартибинде саламаттык сактоо уюмунун жетекчиси кылып дайындоого жана мөөнөттүү эмгек келишимин түзүүгө укуктуу.

# 6 бөлүм. Конкурстук тандоо жолу менен саламаттык сактоо уюмунун жетекчисин дайындоонун шарттары жана тартиби

1. Саламаттык сактоо жаатындагы ыйгарым укуктуу мамлекеттик орган 2 жумушчу күндүн ичинде саламаттык сактоо уюмунун жетекчисинин бул бош кызмат ордуна конкурстук тандоону өткөрүү жөнүндө чечимди төмөнкү учурларда кабыл алат:

1) которуу тартибинде дайындоого таларкерлер баш тартса;

2) Саламаттык сактоо уюмдарынын жетекчи кызматына сунушталган талапкердин дайындалуусуна жергиликтүү мамлекеттик администрациянын башчысынын жана республикалык, областтык шаарлардын мэрлеринин баш тартуусу негиздүү деп таанылса.

1. Саламаттык сактоо уюмунун жетекчисинин кызмат ордуна конкурстук тандоо жол-жоболору 6 этаптан турат:
2. конкурстук тандоону өткөрүүгө даярдык;
3. талапкерлердин документтерин кабыл алуу жана карап чыгуу;
4. талапкерлерди тестирлөө;
5. талапкерлер тарабынан даярдалган саламаттык сактоо уюмдарын өнүктүрүү боюнча программалардын долбооруна баа берүү;
6. конкурстук тандоонун натыйжаларын аныктоо;
7. кызматка дайындоо жана эмгек келишимин түзүү.

# 7 бөлүм. Конкурстук тандоону өткөрүүгө даярдык

1. Жооптуу мамлекеттик мекеме конкурстук тандоону өткөрүү жөнүндө чечим кабыл алган күндөн тартып 3 жумушчу күндүн ичинде конкурстук тандоо жөнүндө кулактандырууну даярдайт жана өзүнүн расмий веб-сайтында, ошондой эле саламаттык сактоо жаатындагы ыйгарым укуктуу мамлекеттик органдын веб-сайтында жайгаштырат. Конкурстук тандоо жөнүндө маалымат саламаттык сактоо уюмунун жетекчисинин кызмат ордуна кадрлар резервиндеги бардык адамдарга электрондук почта аркылуу жөнөтүлөт.
2. Конкурстук тандоону өткөрүү жөнүндө жарыя төмөнкү маалыматтарды камтууга тийиш:

* бош орун пайда болгон саламаттык сактоо уюмунун аталышы жана юридикалык дареги;
* бош кызмат ордунун аталышы;
* бош кызмат ордуна коюлуучу квалификациялык талаптар;
* бош кызмат орду боюнча функционалдык милдеттер;
* конкурска катышуу үчүн зарыл болгон документтердин тизмеги;
* документтерди кабыл алуу жайы жана мөөнөттөрү.

1. Кулактандырууда Кыргыз Республикасынын мыйзамдарына карама-каршы келбеген кошумча маалыматтар камтылышы мүмкүн.

# 8 бөлүм. Талапкерлердин документтерин кабыл алуу жана карап чыгуу

1. Конкурстук тандоого катышуу үчүн талапкер конкурстук тандоону өткөрүү жөнүндө кулактандырууда көрсөтүлгөн мөөнөттө жазуу жүзүндөгү арызын жооптуу мамлекеттик мекемеге берет, ал конкурстук тандоого катышууга арыз берген бардык талапкерлерди каттайт.
2. Конкурстук тандоого катышуу үчүн жооптуу мамлекеттик мекеме Реестрден ар бир талапкер үчүн төмөнкү документтердин пакетин түзөт:
3. паспорттун көчүрмөсү;
4. жогорку кесиптик билими, анын ичинде чет өлкөлүк билим берүү уюмдарында алган билими жөнүндө документтер;
5. эмгек китепчесинен көчүрмө;
6. аттестациялоо жөнүндө сертификат;
7. кесиптик жетишкендиктери жөнүндө күбөлөндүрүүчү документтер (илимий даражалары, сыйлыктар, грамоталар, ж.б.).
8. Ушул Жобонун 59-пунктуна ылайык зарыл болгон документтердин толук пакети түзүлгөн, конкурстук тандоого катышууга арыз берген талапкерлер, конкурстук тандоого документтерди кабыл алуу бүткөн күндөн тартып 3 жумушчу күндүн ичинде конкурска киргизилди деп таанылат.
9. Жеке маалыматтардын же ушул Жобонун 59-пунктунда көрсөтүлгөн башка маалыматтар жана документтер өзгөргөн учурда, талапкер кадрлар резервине кирген учурдан тартып, конкурстук тандоого документтерди кабыл алуунун акыркы мөөнөтү аяктаганга чейин жооптуу мамлекеттик мекемеге жаңыртылган маалыматтарды камтыган документтерди берүүгө милдеттүү. Жаңыртылган документтерди жана маалыматтарды бербеген адамдар, конкурстук тандоого катышууга киргизилбейт.
10. Конкурстук тандоого киргизилген бардык талапкерлерге, конкурстук тандоого документтерди кабыл алуу аяктаган күндөн тартып 3 жумушчу күндүн ичинде жооптуу мамлекеттик мекеме, саламаттык сактоо уюмдарын өнүктүрүүнүн программасынын долбоорун даярдоо үчүн, бош кызматтык орун бар болгон саламаттык сактоо уюмунун бирдиктүү форматтагы алгачкы мүнөздөмөлөрүн жана мазмунун берет.
11. Экиден аз арыз келип түшкөн учурда, конкурстук тандоо үчүн документтерди чогултуу өтпөй калды деп таанылат, бул жөнүндө жооптуу мамлекеттик мекеме конкурстук тандоого документтерди кабыл алуу аяктаган күндөн тартып 2 жумушчу күндүн ичинде саламаттык сактоо жаатындагы ыйгарым укуктуу мамлекеттик органга билдирет. Мындай учурда конкурстук тандоо кайрадан жарыяланат.
12. Кайрадан өткөрүлчү конкурстук тандоо ушул главада каралган шарттарда жана тартипте жүргүзүлөт.

# 9 бөлүм. Талапкерлерди тестирлөө

1. Бош кызмат орундарын ээлөөгө талапкерлер башкаруучулук жана кесиптик компетенциялары, жеке жана ишкердик сапаттары боюнча тестирлөөдөн өтүшөт.
2. Тестирлөөнүн максаты бош кызмат ордуна ар бир талапкердин иш жүзүндөгү кесиптик компетенцияларын, жеке жана ишкердик сапаттарын аныктоо болуп саналат.
3. Талапкерлерди тестирлөө конкурстук тандоого катышууга уруксат алынган күндөн тартып 10 жумушчу күндүн ичинде өткөрүлөт.
4. Талапкерлерди тестирлөөгө предметтик тестирлөө жана психологиялык тестирлөө кирет. Предметтик тестирлөө талапкерлердин башкаруучулук жана кесиптик компетенттүүлүк деңгээлин аныктайт. Психологиялык тестирлөө талапкерлердин жеке жана ишкердик сапаттарын жана мүнөздөрүн аныктайт.
5. Талапкерлерди предметтик тестирлөө үчүн суроолор жана тапшырмалар “Саламаттык сактоону башкаруу” квалификациясы боюнча кошумча кесиптик билим берүү программаларынын негизинде жооптуу мамлекеттик мекеме тарабынан түзүлөт.
6. Предметтик тестирлөөнүн суроолору жана тапшырмалары саламаттык сактоо уюмунун түрүнө жана деңгээлине жараша жетекчинин бош кызмат ордуна квалификациялык талаптарга жана функционалдык милдеттерге ылайык келиши керек.
7. Психологиялык тестирлөөнүн суроолору саламаттык сактоо уюмунун жетекчиси үчүн белгиленген жеке жана ишкердик сапаттардын, анын ичинде лидерлик, командалык иштөө, натыйжалуу баарлашуу жана сүйлөшүүлөрдү жүргүзүү ж.б.у.с. негизинде, адистерди (эксперттерди) тартуу менен, жооптуу мамлекеттик мекеме тарабынан түзүлөт.
8. Предметтик жана психологиялык тестирлөөнүн суроолору жана тапшырмалары саламаттык сактоо жаатындагы ыйгарым укуктуу мамлекеттик орган тарабынан бекитилет.
9. Жооптуу мамлекеттик мекеме тестирлөөнүн болжолдуу суроолорун жана тапшырмаларын өз сайтында жайгаштырат.
10. Тестирлөөнү өткөргөнгө чейин ар бир талапкердин идентификациялык маалыматтары жооптуу мамлекеттик мекемеде Реестрде шифрленет. Ар бир талапкерге конкурстук тандоонун катышуучуларынын жеке коддору ыйгарылат.
11. Тестирлөөнүн тартиби саламаттык сактоо жаатындагы ыйгарым укуктуу мамлекеттик орган тарабынан аныкталат.

# 10 бөлүм. Саламаттык сактоо уюмдарын өнүктүрүү боюнча программалардын долбоорлорун баалоо

1. Конкурстук тандоонун катышуучулары саламаттык сактоо жаатындагы ыйгарым укуктуу мамлекеттик орган тарабынан бекитилген форматта саламаттык сактоо уюмун өнүктүрүү боюнча программалардын долбоорлорун иштеп чыгышат жана тестирлөө аяктаган күндөн тартып 7 күндүн ичинде жооптуу мамлекеттик мекемеге беришет.
2. Жооптуу мамлекеттик мекеме талапкерлердин программаларынын долбоорлорун саламаттык сактоо уюмдарынын жетекчилерин дайындоо боюнча комиссиянын ар бир мүчөсүнүн кароосуна кызмат ордуна талапкерлер тарабынан саламаттык сактоо уюмун өнүктүрүү боюнча программаларынын долбоорлорун берүү мөөнөтү аяктаган күндөн тартып 2 жумушчу күндүн ичинде өткөрүп берет.
3. Программанын долбоору ар бир долбоорго ыйгарылган код менен анонимдүү түрдө Комиссиянын мүчөлөрүнө берилет.
4. Натыйжаларды объективдүү кылуу максатында саламаттык сактоо уюмдарынын жетекчилерин дайындоо боюнча комиссиянын мүчөлөрү тарабынан саламаттык сактоо уюмдарын өнүктүрүү боюнча программалар долбоорлоруна баа берүү талапкерлердин катышуусуз жүргүзүлөт. Комиссиянын ар бир мүчөсү 3 жумушчу күндүн ичинде программанын ар бир долбооруна өзүнүн жеке баасын берет жана бул тууралуу жооптуу мамлекеттик мекемеге билдирет.
5. Комиссиянын мүчөлөрүнүн жекече баалоолорунун негизинде ар бир программалык долбоор боюнча баа берүүнүн орточо мааниси ушул программалык долбоорду баалоонун акыркы натыйжасы катары аныкталат.

# 11 бөлүм. Конкурстук тандоонун жыйынтыгын аныктоо. Кызматка дайындоо жана эмгек келишимин түзүү.

1. Предметтик тестирлөөнүн, психологиялык тестирлөөнүн жана саламаттык сактоо уюмун өнүктүрүү программасынын долбоорун баалоонун натыйжалары өз-өзүнчө аныкталат жана балл менен эсептелет.
2. Тестирлөөнүн ар бир түрүнүн (предметтик жана психологиялык) натыйжаларын баалоо жана саламаттык сактоо уюмун өнүктүрүү программасынын долбоорун баалоо үчүн бирдей максималдуу балл белгиленет.
3. Предметтик тестирлөөнүн, психологиялык тестирлөөнүн жана саламаттык сактоо уюмун өнүктүрүү программасынын долбоорун баалоонун жыйынтыгы боюнча ар бир талапкердин жалпы баллы аныкталат.
4. Конкурстук тандоонун жеңүүчүсү болуп эң көп жалпы балл алган талапкер таанылат.
5. Бир нече талапкер бирдей жалпы балл алган учурда, саламаттык сактоо уюмун өнүктүрүү программасынын долбооруна баа берүү боюнча эң көп балл алган талапкер жеңүүчү деп таанылат.
6. Конкурстук тандоонун жеңүүчүсү аныкталгандан кийин жооптуу мамлекеттик мекеме конкурстук тандоонун шифрленген талапкерлердин маалыматтарын саламаттык сактоо уюмдарынын жетекчилерин дайындоо боюнча комиссиянын отурумунда 3 жумушчу күндүн ичинде ачыкка чыгарат.
7. Комиссиянын жыйналышы, эгерде анын курамынын жарымынан кем эмеси катышса, ыйгарым укуктуу болуп эсептелет.
8. Конкурстук тандоонун натыйжалары, анын жыйналышына катышкан Комиссиянын төрагасы, катчысы жана мүчөлөрү кол койгон протокол менен таризделет.
9. Жергиликтүү мамлекеттик администрациянын башчысынын, облустук жана республикалык маанидеги шаардын мэринин протоколго Комиссиянын мүчөсү катары кол коюусу, анын конкурстук тандоонун жеңүүчүсүн саламаттык сактоо уюмунун жетекчиси кызмат ордуна дайындоого макулдугун билдирүүсү болуп эсептелет.
10. Конкурстук тандоонун натыйжалары конкурстук тандоонун жеңүүчүсү аныкталгандан күндөн тартып 3 күндүн ичинде конкурстук тандоонун катышуучуларына, саламаттык сактоо жаатындагы ыйгарым укуктуу мамлекеттик органдын веб-сайтына жарыяланат.
11. Саламаттык сактоо жаатындагы ыйгарым укуктуу мамлекеттик орган конкурстук тандоонун жеңүүчүсүн кызмат ордуна дайындоо жөнүндө буйрукту, саламаттык сактоо уюмдарынын жетекчилерин дайындоо боюнча комиссиянын протоколун алган күндөн тартып 3 жумушчу күндүн ичинде чыгарат жана мөөнөттүү эмгек келишимин түзөт.

# 12 бөлүм. Саламаттык сактоо уюмдарынын жетекчилерин конкурстан тышкаркы тандоо тартибинде дайындоо

1. Саламаттык сактоо уюмунун жетекчиси саламаттык сактоо жаатындагы ыйгарым укуктуу мамлекеттик орган тарабынан төмөнкү өзгөчө учурларда конкурстан тышкаркы тандоо жолу менен дайындалышы мүмкүн:
2. саламаттык сактоо уюмунун жетекчисинин эмгек келишимин экинчи мөөнөткө узартуу;
3. саламаттык сактоо уюмунун жетекчисинин кызмат ордуна конкурстук тандоону эки жолу катары менен өтпөй калды деп таануу.
4. Саламаттык сактоо уюмунун жетекчисинин эмгек келишимин экинчи мөөнөткө узартуу саламаттык сактоо уюмунун жетекчиси катары анын ишинин бүткүл беш жылдык мезгилинде мезгил-мезгили менен өткөрүлгөн аттестациялоонун натыйжалары боюнча натыйжалуулуктун минималдуу чегине жеткен учурларда жүргүзүлөт.
5. Натыйжалуулуктун минималдуу чеги саламаттык сактоо жаатындагы ыйгарым укуктуу мамлекеттик орган тарабынан белгиленген тартипте, саламаттык сактоо уюмдарынын жетекчилеринин рейтингдик таблицасында аныкталат.
6. Эгерде саламаттык сактоо уюмунун жетекчисинин кызмат ордуна конкурстук тандоо эки жолу катары менен жараксыз деп таанылса, саламаттык сактоо уюмдарынын жетекчилеринин рейтингдик таблицасында эң көп балл алган жана жетекчи болуп дайындалууга макулдук берген адам саламаттык сактоо уюмунун жетекчисинин бул бош кызмат ордуна дайындалат.
7. Жооптуу мамлекеттик мекеме бир эле учурда төмөнкү шарттарга жооп берген адамдарга конкурстан тышкаркы тандоо тартибинде саламаттык сактоо уюмунун жетекчиси кылып дайындоо боюнча сунуш жиберет:

* “Саламаттык сактоону башкаруу” квалификациясы боюнча баштапкы аттестациядан өткөндөргө;
* конкурстан тышкары тандоо тартипте дайындоо учурунда саламаттык сактоо уюмунун жетекчиси кызматын ээлебеген адамдарга.

1. Конкурстан тышкаркы тартипте дайындоо сунушун алган адамдар сунуш жиберилген күндөн тартып 5 жумушчу күндүн ичинде жазуу жүзүндө макулдугун билдиришет.
2. Конкурстан тышкаркы тандоо тартибинде, саламаттык сактоо уюмунун жетекчиси кызмат ордуна дайындоого жазуу жүзүндө макулдугун билдирген адамдардын ичинен, саламаттык сактоо уюмдарынын жетекчилеринин рейтингдик таблицасында эң көп балл алган адам дайындалат.
3. Ушул Жобонун 97-пунктунда белгиленген мөөнөттө конкурстан тышкары тандоо тартиби менен дайындоого макулдугун билдирбөө сунуштан баш тартуу болуп саналып, ал жооптуу мамлекеттик мекеме тарабынан катталат.
4. Конкурстан тышкаркы тартипте кызматка дайындоо жөнүндө сунуштар жиберилген адамдардын макулдугу жок болгон учурда жооптуу мамлекеттик мекеме конкурстан тышкаркы тартипте дайындоо жөнүндө сунушту кайра жиберет.
5. Конкурстан тышкаркы тартипте тандоодо саламаттык сактоо уюмунун жетекчисин дайындоо жөнүндө сунушту эки жолу четке кагуу кадрлардын резервинен чыгаруу үчүн негиз болуп саналат.
6. Жергиликтүү мамлекеттик администрациянын башчысы, облустук же республикалык маанидеги шаардын мэри менен макулдашуунун тартиби, конкурстан тышкаркы тартипте тандоо, ушул Жобонун “Саламаттыктын сактоонун (бир уюмунан) башка уюмуна которуу тартибиндеги дайындоонун шарттары жана тартиби” деген V главасында белгиленген тартипте жүргүзүлөт.

# 13 бөлүм. Саламаттык сактоо уюмдарынын жетекчилерин дайындоо боюнча Комиссиянын ишмердүүлүгүн жүзөгө ашыруунун ыйгарым укуктары жана тартиби

1. Саламаттык сактоо уюмдарынын жетекчилерин дайындоо боюнча комиссия саламаттык сактоо уюмдарынын жетекчилеринин бош кызмат орундарына конкурстук тандоонун объективдүүлүгүн камсыз кылуу үчүн саламаттык сактоо жаатындагы ыйгарым укуктуу мамлекеттик орган тарабынан түзүлөт.
2. Саламаттык сактоо уюмдарынын жетекчилерин дайындоо боюнча комиссия туруктуу жана убактылуу мүчөлөрдөн турат.
3. Саламаттык сактоо уюмдарынын жетекчилерин дайындоо боюнча комиссиянын туруктуу мүчөлөрү болуп төмөнкүлөр саналат:

* саламаттык сактоо жаатындагы ыйгарым укуктуу мамлекеттик органдын жетекчисинин орун басары, комиссиянын төрагасы;
* саламаттык сактоо жаатындагы ыйгарым укуктуу мамлекеттик органдын кадрлар бөлүмүнүн өкүлү, комиссиянын катчысы;
* саламаттык сактоо жаатындагы ыйгарым укуктуу мамлекеттик органдын башка түзүмдүк бөлүмдөрүнүн жетекчилери (өкүлдөрү), комиссиянын мүчөлөрү;
* тиешелүү тармактык багыттагы жарандык коомдун институттарынын өкүлдөрү, комиссиянын мүчөлөрү.

1. Саламаттык сактоо уюмдарынын жетекчилерин дайындоо боюнча комиссиянын убактылуу мүчөлөрү болуп, административдик аймагында саламаттык сактоо уюмунун жетекчисинин кызмат орду бош турган жергиликтүү мамлекеттик администрациянын башчысы, облустук жана республикалык маанидеги шаардын мэри саналат.
2. Ыйгарым укуктарын ырастоочу ишеним кат менен өкүлүн жибере ала турган жергиликтүү мамлекеттик администрациянын башчысын, облустук жана республикалык маанидеги шаардын мэрин кошпогондо, саламаттык сактоо уюмдарынын жетекчилерин дайындоо боюнча комиссиянын жок болгон мүчөлөрүн алмаштырууга жол берилбейт.
3. Саламаттык сактоо уюмдарынын жетекчилерин дайындоо боюнча комиссиянын ыйгарым укуктары төмөндөгүлөрдү камтыйт:

* конкурстук тандоонун катышуучулары тарабынан даярдалган саламаттык сактоо уюмдарын өнүктүрүү боюнча программалардын долбоорлоруна баа берүү;
* конкурстук тандоонун жыйынтыктарын чыгаруу;
* которуу жана конкурстан тышкаркы тартипте саламаттык сактоо уюмунун жетекчисин дайындоодо жергиликтүү мамлекеттик администрациянын башчысынын, облустук жана республикалык маанидеги шаардын мэринин баш тартуусунун негиздүүлүгүн кароо жана чечим кабыл алуу.

1. Саламаттык сактоо уюмдарынын жетекчилерин дайындоо боюнча комиссиянын ишмердүүлүгүн жүзөгө ашыруунун тартиби жана шарттары саламаттык сактоо жаатындагы ыйгарым укуктуу мамлекеттик орган тарабынан аныкталат.

# 14 бөлүм. Саламаттык сактоо уюмдарынын жетекчилери үчүн кадрлар резервин түзүүгө, алардын иштөөсүнө жана аларды дайындоого байланыштуу талаш-тартыштарды чечүү

1. Кадрлар резервин түзүүгө, анын иштөөсүнө жана саламаттык сактоо уюмдарынын жетекчилерин дайындоого талаштар апелляциялык комиссия тарабынан каралат.
2. Апелляциялык комиссия кадрлар резервине кабыл алуу жөнүндө арыз берген адамдардын же кадрлар резервиндеги адамдардын, кадрларды түзүү жана иштөө тартиби, саламаттык сактоо уюмунун жетекчисин дайындоо боюнча кайрылууларын жана даттанууларын кароо үчүн саламаттык сактоо жаатындагы ыйгарым укуктуу мамлекеттик орган тарабынан түзүлүүчү туруктуу комиссия болуп саналат.
3. Апелляциялык комиссия бештен кем эмес, бирок тогуздан ашпаган мүчөдөн түзүлөт. Комиссиянын жеке курамы саламаттык сактоо жаатындагы ыйгарым укуктуу мамлекеттик органдын чечими менен бекитилет.
4. Апелляциялык комиссиянын курамына саламаттык сактоо уюмдарынын жетекчилеринин бирикмесинин, саламаттык сактоо жаатындагы ыйгарым укуктуу мамлекеттик органдын коомдук кеңешинин, тиешелүү багыттагы жарандык коомдун институттарынын өкүлдөрү кирет.
5. Саламаттык сактоо уюмдарынын жетекчилеринин бирикмесинин ыйгарым укуктуу өкүлү апелляциялык комиссиянын төрагасы болуп саналат.
6. Апелляциялык комиссиянын ишмердүүлүгүн жүзөгө ашыруунун тартиби жана шарттары саламаттык сактоо жаатындагы ыйгарым укуктуу мамлекеттик орган тарабынан аныкталат.
7. Апелляциялык комиссиянын ишин уюштуруу саламаттык сактоо жаатындагы ыйгарым укуктуу мамлекеттик органдын кадрлар бөлүмүнө жүктөлөт.
8. Тараптар Апелляциялык комиссиянын чечими менен макул болбогон же апелляциялык комиссиянын сунуштары саламаттык сактоо жаатындагы ыйгарым укуктуу мамлекеттик орган тарабынан четке кагылган учурда, талаш-тартыштар Кыргыз Республикасынын мыйзамдарына ылайык сот тартибинде чечилет.

# 15 бөлүм. Саламаттык сактоо уюмдарынын жетекчилеринин электрондук реестри

1. Реестр – саламаттык сактоо уюмдарынын жетекчилери менен эмгек келишимдерин түзүүнүн алдындагы жол-жоболордо, кадрлар резервин түзүү жана иштетүү процессинде көрсөтүлгөн параметрлер боюнча маалыматты иштеп чыгууга, тутумдаштырууга жана ошондой эле саламаттык сактоо уюмдарынын жетекчилеринин ишинин натыйжаларын аныктоого мүмкүндүк берүүчү шайман.
2. Жооптуу мамлекеттик мекеме кадрлар резервине алынган адамдар жөнүндө Реестрдеги маалыматтарды координациялайт жана коштойт. Саламаттык сактоо уюмдарынын жетекчилеринин кызмат орундары үчүн кадрлар резерви жөнүндө Реестрдеги маалыматтардын өз убагында такталып турушу үчүн жоопкерчилик тартат.
3. Саламаттык сактоо уюмдарынын жетекчилеринин Реестриндеги маалыматтар менен таанышууга мүмкүндүк алуунун тартиби жана шарттары саламаттык сактоо жаатындагы ыйгарым укуктуу мамлекеттик орган тарабынан аныкталат.
4. Кадрлар резервине кабыл алуу жөнүндө арыз берүүдө документтерде көрсөтүлгөн жеке маалыматтар же башка маалыматтар өзгөртүлгөндө, кадрлар резервинде турган адам өзгөртүүлөр киргизилгенден кийин 10 жумушчу күндүн ичинде жооптуу мамлекеттик мекемеге жазуу жүзүндө билдирүүгө милдеттүү.
5. Жооптуу мамлекеттик мекеме өзгөртүүлөр жөнүндө билдирүүнү алган күндөн тартып 10 күндүн ичинде берилген жазуу жүзүндөгү билдирүүнүн жана тиешелүү документтерди берүүнүн негизинде бул өзгөртүүлөрдү Реестрге киргизүүгө милдеттүү.